stanford-oval/wikipedia huggingface dataset:
ปีเตอร์ เบลเกอร์

ปีเตอร์ เบลเกอร์
ปีเตอร์ เบลเกอร์  (ดัตช์: Pieter Bleeker; 10 กรกฎาคม ค.ศ. 1819 ที่ซานดัม – 24 มกราคม ค.ศ. 1878 ที่เดอะเฮก) นักมีนวิทยาและวิทยาสัตว์เลื้อยคลานและสัตว์สะเทินน้ำสะเทินบกชาวดัตช์ มีชื่อเสียงจากผลงานตีพิมพ์ชื่อ Atlas Ichthyologique des Orientales Neerlandaises ซึ่งเป็นบันทึกที่ได้จัดทำขึ้นระหว่างสำรวจพันธุ์ปลาในอินโดนีเซีย ตีพิมพ์ระหว่างปี ค.ศ. 1862 และ 1877
เบลเกอร์ทำงานเป็นศัลยแพทย์ทหารให้กับบริษัทอินเดียตะวันออกของเนเธอร์แลนด์ ระหว่างปี ค.ศ. 1842 ถึง 1860 โดยมีที่ตั้งอยู่ที่อินโดนีเซีย ระหว่างนั้นได้ทำงานเกี่ยวกับปลาควบคู่ไปกับงานในกองทัพด้วย โดยได้ตัวอย่างต้นแบบมาจากชาวประมงท้องถิ่น และยังได้จัดตั้งเครือข่ายของผู้ส่งตัวอย่างมาจากหลายพื้นที่ในเครือจักรภพต่าง ๆ ทั่วเกาะ
ระหว่างที่อยู่ในอินโดนีเซีย เบลเกอร์ได้สะสมตัวอย่างได้มากกว่า 12,000 ชิ้น ซึ่งส่วนใหญ่จัดแสดงอยู่ที่พิพิธภัณฑ์ธรรมชาติวิทยาที่ไลเดิน
ปีเตอร์ เบลเกอร์
หลังจากกลับมาถึงเนเธอร์แลนด์ในปี ค.ศ. 1860 เบลเกอร์ได้ตีพิมพ์ Atlas Ichthyologique ซึ่งเป็นการแสดงบัญชีที่ครอบคลุมของการศึกษาของตนในประเทศอินโดนีเซียที่มีกว่าภาพกว่า 1,500 ภาพ โดยได้รับการตีพิมพ์ใน 36 เล่มระหว่าง ปี ค.ศ. 1862 จนกระทั่งเสียชีวิตลงในปี ค.ศ. 1878 ระหว่างปี ค.ศ. 1977 และปี ค.ศ. 1983 สถาบันสมิธโซเนียนตีพิมพ์ผลงานทั้งหมด 10 เล่ม ส่วนเบลเกอร์ตีพิมพ์มากกว่า 500  เล่ม ซึ่งเป็นเอกสารเกี่ยวกับการอนุกรมวิธานสกุลใหม่ 511 สกุล และอีก 1,925 ชนิด
นอกจากนี้แล้วเบลเกอร์ยังเป็นนักวิทยาสัตว์เลื้อยคลานและสะเทินน้ำสะเทินบก โดยอนุกรมวิธานอย่างน้อย 14 ชนิดของสัตว์เลื้อยคลาน ซึ่งส่วนใหญ่รวบรวมไว้ใน Reptilien van Agam
ในปี ค.ศ. 1855 เบลเกอร์ได้เข้าเป็นสมาชิกสมทบของราชบัณฑิตยสถานอักษรศาสตร์และวิทยาศาสตร์เนเธอร์แลนด์ และในปี ค.ศ. 1862 จึงได้เป็นสมาชิกเต็ม
แหล่งข้อมูลอื่น

Beolens B, Watkins M, Grayson M. 2011. The Eponym Dictionary of Reptiles. Baltimore: Johns Hopkins University Press. xiii + 296 pp. ISBN 978-1-4214-0135-5. ("Bleeker", p. 28).
Bleeker P, van Oijen MJP, Loots GMP, van Limburg FJG. 2009. A precursor of the fish of the Indian Archipelago. Part 1: Siluri. Zoologische Mededelingen 83: 1–317. PDF
Norman D, Whitehead PJP. 1984. The Bleeker/Günther letters and the sale of Bleeker specimens to the British Museum. Zoologische Mededelingen 58: 295–312. PDF
Whitehead PJP, Boeseman M, Wheeler AC. 1966. The types of Bleeker's Indo-Pacific Elopoid and Clupeoid Fishes. Zoologische Verhandelingen 84: 1–152. PDF
บริษัทอินเดียตะวันตกของเนเธอร์แลนด์

ระวังสับสนกับ บริษัทอินเดียตะวันออกของเนเธอร์แลนด์
| --- | --- |
ธงของบริษัท
ชื่อท้องถิ่น: Geoctrooieerde Westindische Compagnie
ก่อตั้ง: 3 มิถุนายน ค.ศ. 1621 (1621-06-03)
ผู้ก่อตั้ง: Joannes de Laet Willem Usselincx 
เลิกกิจการ: 1 มกราคม ค.ศ. 1792 (1792-01-01)
สำนักงานใหญ่: สาธารณรัฐดัตช์ 
จำนวนที่ตั้ง: อัมสเตอร์ดัม, โฮร์น, รอตเทอร์ดาม, โกรนิงเงิน และมิดเดิลบืร์ก
บุคลากรหลัก: เฮเริน 19
ผลิตภัณฑ์: ทอง, ทาส, น้ำตาล, เกลือ
บริษัทแม่: บริษัทอินเดียตะวันออกของเนเธอร์แลนด์ 
บริษัทอินเดียตะวันตกของเนเธอร์แลนด์ (ดัตช์: Geoctrooieerde Westindische Compagnie หรือย่อเป็น GWC) เป็นบริษัทมหาชนของสาธารณรัฐดัตช์ที่เข้าไปลงทุนในต่างประเทศ ได้รับการก่อตั้งขึ้นโดยวิลเลิม อุสเซลิงซ์และเจสเซ เดอ โฟเรสต์เมื่อวันที่ 3 มิถุนายน ค.ศ. 1621 เพื่อกุมกรรมสิทธิ์จากรัฐสภาเนเธอร์แลนด์ในการค้าขายกับบราซิล แคริบเบียน และอเมริกาเหนือ ภายใต้การควบคุมของจักรวรรดิดัตช์ มีอำนาจสูงเกือบเทียบเท่ารัฐบาล สามารถทำการค้าได้ตั้งแต่แอฟริกาตะวันตก อเมริกา มหาสมุทรแปซิฟิก ไปจนฝั่งตะวันออกของเกาะนิวกินี
บริษัทถูกตั้งขึ้นเพื่อกำจัดอิทธิพลทางการค้าของจักรวรรดิคู่แข่งอย่างสเปนและโปรตุเกส นำมาสู่การตั้งอาณานิคมของเนเธอร์แลนด์ในอเมริกาและในนิวอัมสเตอร์ดัมช่วงคริสต์ศตวรรษที่ 17 และเมื่อมีการปรับโครงสร้างในปี ค.ศ. 1675 บริษัทได้กรรมสิทธิ์และครองอำนาจการค้าทาสในมหาสมุทรแอตแลนติกมาเป็นร้อยๆปี จนกระทั่งมาล่มสลายหลังเนเธอร์แลนด์แพ้สงครามอังกฤษ-เนเธอร์แลนด์ครั้งที่สี่ ในปี ค.ศ. 1784
ดูเพิ่ม

จักรวรรดิดัตช์
ยุคทองของเนเธอร์แลนด์
บริษัทอินเดียตะวันออกของเนเธอร์แลนด์
แหล่งข้อมูลอื่น

Dutch Portuguese Colonial History Dutch Portuguese Colonial History: history of the Portuguese and the Dutch in Ceylon, India, Malacca, Bengal, Formosa, Africa, Brazil. Language Heritage, lists of remains, maps.
Facsimile of 15 GWC books Relating about the events in Brazil in the 17th century (PT & NL)
GWC ship halve maan The GWC ship the Halve Maan.
Charter of the Dutch West India Company Text of the Charter of the Dutch West India Company: 1621
Netherlands West India Company GWC
Atlas of Mutual Heritage - online atlas of VOC and GWC settlements
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
พรรครัฐโรมันคาทอลิก

| พรรครัฐโรมันคาทอลิก Roomsch-Katholieke Staatspartij |
| --- | --- |

ชื่อย่อ: RKSP
ผู้ก่อตั้ง: วิลเลิม ฮูเบิร์ต โนเลินส์ มักซ์ โกลก์มัน ยัน ลุฟ ปีต อาลเบร์ส
หัวหน้า: วิลเลิม ฮูเบิร์ต โนเลินส์  (1926–1931)  ชาลส์ เราส์ เดอ เบเรินบรุก  (1931–1936)  ปีต อาลเบร์ส  (1936–1937)  โยเซ็ฟ ฟัน สไคก์  (1937)  กาเริล โคเซอลิง  (1937–1945)
ก่อตั้ง: 3 มิถุนายน ค.ศ. 1926 (1926-06-03)
ถูกยุบ: 22 ธันวาคม ค.ศ. 1945 (1945-12-22)
ก่อนหน้า: สันนิบาตการประชุมโรมันคาทอลิก
ยุบรวมกับ: พรรคประชาชนคาทอลิก
ที่ทำการ: เดอะเฮก
อุดมการณ์: ประชาธิปไตยคริสเตียน   อนุรักษนิยมทางสังคม   คริสตจักรคาทอลิก
จุดยืน: กลางขวา
ศาสนา: โรมันคาทอลิก   คาทอลิกเก่า
การเมืองเนเธอร์แลนด์   รายชื่อพรรคการเมือง การเลือกตั้ง
พรรครัฐโรมันคาทอลิก (ดัตช์: Roomsch-Katholieke Staatspartij หรือย่อเป็น RSKP) เป็นพรรคการเมืองฝ่ายประชาธิปไตยคริสเตียนคาทอลิกในประเทศเนเธอร์แลนด์ ก่อตั้งขึ้นเมื่อปี ค.ศ. 1926 มีบทบาทสำคัญในรัฐบาลเนเธอร์แลนด์ ก่อนจะยุบและตั้งพรรคใหม่เป็นพรรคประชาชนคาทอลิก (KVP) เมื่อหลังจบสบครามโลกครั้งที่สองเมื่อปี ค.ศ. 1945
ปีแยร์ ฟัน โฮยโดงก์

| 0 | 1 | 2 | 3 |
| --- | --- | --- | --- |
 ฟัน โฮยโดงก์ ในปี ค.ศ. 2006
ข้อมูลส่วนตัว
ชื่อเต็ม:  เปตรึส แฟร์นันดีนึส โยฮันเนิส ฟัน โฮยโดงก์
วันเกิด:   (1969-11-29) 29 พฤศจิกายน ค.ศ. 1969 (54 ปี)
สถานที่เกิด:  สเตนแบร์เคิน, เนเธอร์แลนด์
ส่วนสูง:  1.93 เมตร (6 ฟุต 4 นิ้ว)
ตำแหน่ง:  กองหน้า (striker)
สโมสรเยาวชน
:  เฟเฟ สเตนแบร์เคิน
สโมสรอาชีพ*
| ปี |  ทีม |  ลงเล่น |  (ประตู) |
| 1989–1991 |  แอร์เบเซ โรเซินดาล |  69 |  (33) |
| 1991–1995 |  นักเบรดา |  115 |  (81) |
| 1995–1997 |  เซลติก |  69 |  (44) |
| 1997–1999 |  นอตทิงงัมฟอริสต์ |  71 |  (36) |
| 1999–2000 |  ฟีเตสเซอ |  29 |  (25) |
| 2000–2001 |  ไบฟีกา |  30 |  (19) |
| 2001–2003 |  ไฟเยอโนร์ด |  61 |  (52) |
| 2003–2005 |  เฟแนร์บาห์เช |  53 |  (32) |
| 2005–2006 |  นักเบรดา |  17 |  (5) |
| 2006–2007 |  ไฟเยอโนร์ด |  37 |  (8) |
| รวม |   |  551 |  (335) |
ทีมชาติ
| 1994–2004 |  เนเธอร์แลนด์ |  46 |  (21) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เปตรึส แฟร์นันดีนึส โยฮันเนิส "ปีแยร์" ฟัน โฮยโดงก์ (ดัตช์: Petrus Ferdinandus Johannes "Pierre" van Hooijdonk; เกิดเมื่อวันที่ 29 พฤศจิกายน ค.ศ. 1969) เป็นอดีตนักฟุตบอลชาวดัตช์ที่เล่นในตำแหน่งกองหน้า เขาเคยค้าแข้งให้กับหลายทีมในยุโรปที่ซึ่งเขากลายมาเป็นตัวทำประตูตัวฉกาจคนหนึ่ง ฟัน โฮยโดงก์ ลงเล่นให้กับทีมชาติเนเธอร์แลนด์รวม 46 นัด โดยทำประตูไปได้ 21 ประตู และได้ลงเล่นในรายการสำคัญ ๆ อย่างฟุตบอลโลก 1998, ฟุตบอลชิงแชมป์แห่งชาติยุโรป 2000 และฟุตบอลชิงแชมป์แห่งชาติยุโรป 2004 เขาขึ้นชื่อในการยิงลูกฟรีคิกได้อย่างน่าประทับใจ
ฟัน โฮยโดงก์เกิดที่เมืองสเตนแบร์เคิน พ่อของเขาซึ่งเป็นชาวโมร็อกโกแยกทางกับแม่ก่อนที่เขาจะเกิด ฟัน โฮยโดงก์ เติบโตขึ้นมาในแว็ลแบร์คซึ่งเป็นหมู่บ้านเล็ก ๆ แห่งหนึ่งใกล้กับสเตนแบร์เคิน ขณะที่เล่นให้กับทีมเยาวชนของเอสเซ แว็ลแบร์ค (SC Welberg) ฟัน โฮยโดงก์ก็เริ่มคุ้นเคยกับฟุตบอลมากขึ้น ทีมฟุตบอลทีมโปรดของเขาคือ นักเบรดา (NAC Breda) ซึ่งเขาไปดูการแข่งขันอยู่หลายครั้งในตอนเด็ก เมื่อมีอายุ 11 ปี เขาก็ได้เข้าไปทดสอบฝีเท้าและทำผลงานเข้าตาแมวมองของนักเบรดา จึงได้รับการชวนเข้าไปร่วมทีมและลงเล่นในตำแหน่งกองกลางด้านขวาเป็นหลัก ต่อมาเมื่อมีอายุได้ 14 ปี เขาถูกบอกว่าเก่งไม่พอสำหรับนักเบรดา จึงย้ายไปอยู่กับทีมสมัครเล่นของเฟเฟ สเตนแบร์เคิน (VV Steenbergen) และแอร์เบเซ โรเซินดาล (RBC Roosendaal)
เนื่องจากแอร์เบเซ โรเซินดาล กำลังเผชิญกับปัญหาด้านการเงิน สโมสรจึงจำเป็นต้องดันนักเตะเยาวชนขึ้นมาเล่นในทีมหลักเร็วกว่าสโมสรอื่น ๆ และในฤดูกาล 1988-1989 ฟัน โฮยโดงก์ ก็ได้รับโอกาสให้ลงสนามในฐานะตัวสำรองอยู่ 2-3 ครั้ง และในไม่ช้าก็ทำประตูได้ 3 ประตู ทำให้เขาได้ลงเล่นมากขึ้นตลอดฤดูกาลนั้น และเนื่องจากกองหน้าตัวหลักของแอร์เบเซในขณะนั้นได้รับบาดเจ็บ เขาจึงได้ลงเล่นแทบจะทุกเกมในครึ่งฤดูกาลหลังและสามารถทำประตูไปได้ทั้งสิ้น 6 ประตูจากการลงสนามใน 32 นัด ต่อมาเขาได้เซ็นสัญญาเป็นนักเตะอาชีพและประสบความสำเร็จอย่างสูงในฤดูกาลถัดมา โดยกลายเป็นผู้เล่นคนสำคัญของทีมและทำประตูไปได้ทั้งสิ้น 27 ประตูใน 37 นัด ส่งผลให้มีหลายทีมแสดงความสนใจนักเตะผู้นี้ และหนึ่งในนั้นก็คือนักเบรดา ฟัน โฮยโดงก์ จึงไม่ลังเลและตกลงทำสัญญาเป็นผู้เล่นให้กับทีมที่เขาคอยสนับสนุนมาตั้งแต่เด็ก
แหล่งข้อมูลอื่น

Pierre's playing profile (from CelticTalk.org The Ultimate Celtic Forum)
Pierre van Hooijdonk at Feyenoord tribute video by frfc1908.nl (4:34 minutes) เก็บถาวร 2010-04-10 ที่ เวย์แบ็กแมชชีน, released 1 May 2007
แม่แบบ:Wvo
ปีแยร์ ฟัน โฮยโดงก์ ที่ ForaDeJogo (archived)
ข้อมูลของ ปีแยร์ ฟัน โฮยโดงก์ ที่ ซ็อกเกอร์เวย์
ประธานาธิบดีมองโกเลีย

| ประธานาธิบดีแห่งมองโกเลีย |
| --- | --- |
Монгол Улсын Ерөнхийлөгч
ตราแผ่นดิน
ธงชาติ
ผู้ดำรงตำแหน่งคนปัจจุบัน อุคนากีง คือเรลซึค ตั้งแต่ 25 มิถุนายน พ.ศ. 2564
จวน: ทำเนียบประธานาธิบดี
ที่ว่าการ: อูลานบาตาร์, มองโกเลีย
ผู้เสนอชื่อ: รัฐสภาคูรัล
ผู้แต่งตั้ง: ประชานิยมโหวตโดยชาวมองโกเลีย
วาระ: 6 ปีมิให้ดำรงตำแหน่งซ้ำ
ตราสารจัดตั้ง: รัฐธรรมนูญมองโกเลีย
ผู้ประเดิมตำแหน่ง: ปุนซัลมากีง โอชีร์บัท
สถาปนา: 3 กันยายน พ.ศ. 2533
เงินตอบแทน: 11,620 ดอลลาร์สหรัฐต่อปี
เว็บไซต์: president.mn
ประธานาธิบดีมองโกเลีย (มองโกเลีย: Монгол Улсын Ерөнхийлөгч) เป็นประมุขแห่งรัฐของประเทศมองโกเลียมาจากการเลือกตั้งโดยตรงจากประชาชน มีวาระในการดำรงตำแหน่ง 6 ปี ประธานาธิบดีเป็นผู้นำของฝ่ายบริหารและเป็นผู้บัญชาการทหารสูงสุดของประเทศมองโกเลีย ตำแหน่งประธานาธิบดีมองโกเลียเป็นตำแหน่งพิธีการ โดยอำนาจแท้จริงแล้วส่วนใหญ่เป็นของนายกรัฐมนตรีและรัฐสภา
ประธานาธิบดีคนปัจจุบันคือ อุคนากีง คือเรลซึค โดยดำรงตำแหน่งตั้งแต่วันที่ 25 มิถุนายน พ.ศ. 2564
รายชื่อประธานาธิบดี

พรรคประชาชนมองโกเลีย       พรรคสังคมประชาธิปไตยมองโกเลีย       พรรคประชาธิปไตย
| No> .No. | รูป | ชื่อ (เกิด–เสียชีวิต) | การเลือกตั้ง | วาระการดำรงตำแหน่ง> เริ่มวาระ | วาระการดำรงตำแหน่ง> สิ้นสุดวาระ | วาระการดำรงตำแหน่ง> ระยะเวลา | พรรคการเมือง |
| --- | --- | --- | --- | --- | --- | --- | --- |
| 1 |  | ปุนซัลมากีง โอชีร์บัท (เกิด พ.ศ. 2485) | — | 12 กุมภาพันธ์ พ.ศ. 2535 | 6 มิถุนายน พ.ศ. 2536 | 1 ปี 114 วัน | พรรคประชาชนมองโกเลีย |
| (1) |  | ปุนซัลมากีง โอชีร์บัท (เกิด พ.ศ. 2485) | พ.ศ. 2536 | 6 มิถุนายน พ.ศ. 2536 | 20 มิถุนายน พ.ศ. 2540 | 4 ปี 14 วัน | พรรคสังคมประชาธิปไตยมองโกเลีย |
| 2 |  | นาซากีง บากาบันดี (เกิด พ.ศ. 2493) | พ.ศ. 2540 | 20 มิถุนายน พ.ศ. 2540 | 24 มิถุนายน พ.ศ. 2548 | 8 ปี 4 วัน | พรรคประชาชนมองโกเลีย |
| 2 |  | นาซากีง บากาบันดี (เกิด พ.ศ. 2493) | พ.ศ. 2544 | 20 มิถุนายน พ.ศ. 2540 | 24 มิถุนายน พ.ศ. 2548 | 8 ปี 4 วัน | พรรคประชาชนมองโกเลีย |
| 3 |  | นัมบารึน เอนคบายาร์ (เกิด พ.ศ. 2501) | พ.ศ. 2548 | 24 มิถุนายน พ.ศ. 2548 | 18 มิถุนายน พ.ศ. 2552 | 3 ปี 359 วัน | พรรคประชาชนมองโกเลีย |
| 4 |  | ซาคีอากีง เอลเปกตอร์ช (เกิด พ.ศ. 2506) | พ.ศ. 2552 | 18 มิถุนายน พ.ศ. 2552 | 10 กรกฎาคม พ.ศ. 2560 | 8 ปี 22 วัน | พรรคประชาธิปไตย |
| 4 |  | ซาคีอากีง เอลเปกตอร์ช (เกิด พ.ศ. 2506) | พ.ศ. 2556 | 18 มิถุนายน พ.ศ. 2552 | 10 กรกฎาคม พ.ศ. 2560 | 8 ปี 22 วัน | พรรคประชาธิปไตย |
| 5 |  | คัลท์มากีง บัททุลกา (เกิด พ.ศ. 2506) | พ.ศ. 2560 | 10 กรกฎาคม พ.ศ. 2560 | 25 มิถุนายน พ.ศ. 2564 | 3 ปี 350 วัน | พรรคประชาธิปไตย |
| 6 |  | อุคนากีง คือเรลซึค | พ.ศ. 2564 | 25 มิถุนายน พ.ศ. 2564 | ยังอยู่ในตำแหน่ง | 3 ปี 134 วัน | พรรคประชาชนมองโกเลีย |
แหล่งข้อมูลอื่น

Official website
Official website (2008)
พรรคเพื่อสัตว์

| พรรคเพื่อสัตว์ Partij voor de Dieren |
| --- | --- |

ชื่อย่อ: PvdD
ผู้ก่อตั้ง: มารียันเนอ ตีเมอ  โตน เด็กเกอร์  ลีเกอ เก็ลเลอร์
ประธาน: รืด ฟัน แดร์ เฟ็ลเดิน  (รักษาการ)
หัวหน้า: เอ็สเตอร์ เอาเวอฮันด์
ผู้นำในวุฒิสภา: นีโก โกฟเฟอมัน
ผู้นำในสภาผู้แทนราษฎร: เอ็สเตอร์ เอาเวอฮันด์
ผู้นำในรัฐสภายุโรป: อันยา ฮาเซอกัมป์
ก่อตั้ง: 28 ตุลาคม ค.ศ. 2002 (2002-10-28)
ที่ทำการ: อัมสเตอร์ดัม
ฝ่ายเยาวชน: PINK!
สมาชิกภาพ  (ปี 2019):  17,043 คน
อุดมการณ์: สิทธิสัตว์ สวัสดิการสัตว์ สิ่งแวดล้อม ต่อต้านสหภาพยุโรปเล็กน้อย
สี:   เขียว
สภาผู้แทนราษฎร: 4 / 150
วุฒิสภา: 3 / 75
สภาจังหวัด: 20 / 570
รัฐสภายุโรป: 1 / 29
ข้าหลวงในพระมหากษัตริย์: 0 / 12
เว็บไซต์
www.partijvoordedieren.nl www.partyfortheanimals.nl www.pinkpolitiek.nl
การเมืองเนเธอร์แลนด์   รายชื่อพรรคการเมือง การเลือกตั้ง
พรรคเพื่อสัตว์ (ดัตช์: Partij voor de Dieren หรือย่อเป็น PvdD) เป็นพรรคการเมืองในประเทศเนเธอร์แลนด์ที่ตั้งขึ้นโดยมีจุดประสงค์หลักเพื่อส่งเสริมสิทธิและสวัสดิภาพของสัตว์ ก่อตั้งขึ้นเมื่อปี ค.ศ. 2002 เพื่อแสดงจุดยืนเรื่องสัตว์ในสภาเนเธอร์แลนด์ โดยไม่เน้นจุดมุ่งหมายในการร่วมตั้งรัฐบาลผสม
บีเยินส์จาเนอ บีเยินซ็อน

| บีเยินส์จาเนอ บีเยินซ็อน  |
| --- | --- |

เกิด: 8 ธันวาคม พ.ศ. 2375
เสียชีวิต: 26 เมษายน พ.ศ. 2453
อาชีพ: กวี นักประพันธ์ นักเขียนบทละคร
สัญชาติ: นอร์เวย์
แนว: บทละคร

ลายมือชื่อ: 
บีเยินส์จาเนอ มัตตีนียึส บีเยินซ็อน (นอร์เวย์: Bjørnstjerne Martinius Bjørnson; 8 ธันวาคม พ.ศ. 2375 – 26 เมษายน พ.ศ. 2453) ชาวนอร์เวย์ เป็นทั้งกวี นักเขียนบทละคร นวนิยาย นักหนังสือพิมพ์ บรรณาธิการ ผู้กำกับการแสดงละคร และบุคคลที่มีชื่อเสียงโดดเด่นที่สุดคนหนึ่งในยุคนั้นของนอร์เวย์ โดยเป็นที่รู้จักในฐานะหนึ่งในสี่ของผู้ยิ่งใหญ่แห่งวรรณกรรมนอร์เวย์ยุคนั้น อีกสามคนคือ เฮ็นริก อิปเซิน (Henrik Ibsen) อาเล็กซันเดอร์ เช็ลลัน (Alexander Kielland) และยูนัส ลี (Jonas Lie) บทกวีของเขาชื่อ Ja, vi elsker dette landet (ใช่แล้ว เรารักแผ่นดินนี้) ยังถูกนำไปแต่งเป็นเพลงชาติของนอร์เวย์ด้วย บีเยินซ็อนได้รับรางวัลโนเบลสาขาวรรณกรรม ประจำปี พ.ศ. 2446 (ค.ศ. 1903)
บีเยินซ็อนเกิดทางตอนเหนือของประเทศนอร์เวย์ บิดาเป็นบาทหลวงลูเทอรัน มารดาเป็นบุตรสาวพ่อค้า เขาผละจากมหาวิทยาลัยเมื่ออายุได้ 20 ปี เพื่อมุ่งหน้าทำงานทางด้านวัฒนธรรม โดยเริ่มจากการเป็นนักวิจารณ์ละครเวทีเมื่ออายุได้ 26 ปีเขาแต่งงานกับนักแสดง มีลูกสองคน   ชีวิตการเขียนนวนิยายของเขามีอยู่สองช่วง งานช่วงแรกสมัยอายุยี่สิบตอนปลาย เป็นเรื่องของชีวิตชาวไร่ในชนบท ส่วนนวนิยายที่เขียนในวัยห้าสิบขึ้นไป กล่าวถึงประเด็นทางสังคมและการเมืองมากขึ้น ในยุครุ่งเรือง เขาเขียนบทละคร บทกวี และบทความไว้จำนวนหนึ่ง ขณะเดียวกันก็เข้าไปเกี่ยวพันกับการต่อสู้ทางวัฒนธรรมและการเมือง อันทำให้เขาต้องถูกเนรเทศกลาย ๆ ซ้ำซ้อนหลายคราว ในทางการเมือง เขาเปลี่ยนจากแนวคิดชาตินิยมจัดมายึดหลักสังคมนิยม โดยทำงานด้านการสร้างความสงบและความเข้าใจระหว่างประเทศ บีเยินซ็อนต่างจากอิปเซินผู้เป็นสหาย เพราะเขาได้รับรางวัลโนเบลในปี พ.ศ. 2446 ทว่าชนรุ่นหลังกลับไม่คิดเช่นนั้น ในช่วงท้ายของชีวิตบีเยินซ็อนเป็นอัมพาตครึ่งตัว และถึงแก่กรรมเมื่อวันที่ 26 เมษายน พ.ศ. 2453 ที่กรุงปารีส ประเทศฝรั่งเศส ขณะอายุ 78 ปี
คำคม - Every joy you have you pay for with sorrow. (ทุกความสุขสันต์ ต้องชดใช้ด้วยความเศร้าโศก)
ดูเพิ่ม

รายชื่อผู้ได้รับรางวัลโนเบลสาขาวรรณกรรม
แหล่งข้อมูลอื่น

ประวัติในเว็บไซต์ของประทรวงต่างประเทศนอร์เวย์  (ภาษาอังกฤษ)
แหล่งข้อมูลอื่น > ผลงานที่แปลเป็นภาษาไทย

ทางรถไฟและสุสาน (The railroad and the churchyard) เก็บถาวร 2005-02-09 ที่ เวย์แบ็กแมชชีน ความขัดแย้งระหว่างสาธารณประโยชน์กับความทะเยอทะยานส่วนตัว และอันตรายของการที่ผู้นำมุ่งพัฒนาอย่างไร้หลักการ โดยไม่คำนึงถึงสิ่งใด และพุ่งเป้าไปที่การยกฐานะอิทธิพลของตนเป็นใหญ่
บิดา (The father) เก็บถาวร 2005-02-09 ที่ เวย์แบ็กแมชชีน  หัวอกผู้เป็นพ่อ
บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม เก็บถาวร 2005-09-08 ที่ เวย์แบ็กแมชชีน ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
| ด ค กรายชื่อผู้ได้รับรางวัลโนเบลสาขาวรรณกรรม |
| --- | --- |
ค.ศ. 1901–1925 (พ.ศ. 2444–2468): พรูดอม (1901) ·  ม็อมเซิน (1902) ·  บีเยินซ็อน (1903) ·  มิสทราล / เอย์ซากีร์เร (1904) ·  แชงกีเยวิตช์ (1905) ·  คาร์ดุชชี (1906) ·  คิปลิง (1907) ·  อ็อยเคิน (1908) ·  ลอเกร์เลิฟ (1909) ·  ไฮเซอ (1910) ·  มาแตร์แล็งก์ (1911) ·  เฮาพท์มัน (1912) ·  ฐากุร (1913) ·  รอล็อง (1915) ·  ไฮเดินสตัม (1916) ·  เกลเลอโรป / พอนทอปปีดัน (1917) ·  ชปิทเทอเลอร์ (1919) ·  ฮัมซัน (1920) ·  ฟร็องส์ (1921) ·  เบนาเบนเต (1922) ·  เยตส์ (1923) ·  แรย์มอนต์ (1924) ·  ชอว์ (1925)
ค.ศ. 1926–1950 (พ.ศ. 2469–2493): เดเลดดา (1926) ·  แบร์กซอน (1927) ·  อึนเซ็ต (1928) ·  มันน์ (1929) ·  ลูอิส (1930) ·  คาร์ลเฟลต์ (1931) ·  กอลส์เวอร์ธี (1932) ·  บูนิน (1933) ·  ปีรันเดลโล (1934) ·  โอนีล (1936) ·  มาร์แต็ง ดูว์ การ์ (1937) ·  บัก (1938) ·  ซิลลันแป (1939) ·  เยนเซน (1944) ·  มิสตรัล (1945) ·  เฮ็สเซอ (1946) ·  ฌีด (1947) ·  เอเลียต (1948) ·  ฟอกเนอร์ (1949) ·  รัสเซลล์ (1950)
ค.ศ. 1951–1975 (พ.ศ. 2494–2518): ลาเกอร์กวิสต์ (1951) ·  โมรียัก (1952) ·  เชอร์ชิลล์ (1953) ·  เฮมิงเวย์ (1954) ·  ลัฆส์แนส (1955) ·  ฆิเมเนซ (1956) ·  กามูว์ (1957) ·  ปัสเตร์นัค (1958) ·  กวาซีโมโด (1959) ·  แปร์ส (1960) ·  อานดริช (1961) ·  สไตน์เบ็ก (1962) ·  เซเฟริส (1963) ·  ซาทร์ (1964) ·  โชโลคอฟ (1965) ·  อักนอน / ซัคส์ (1966) ·  อัสตูเรียส (1967) ·  คาวาบาตะ (1968) ·  เบ็คเค็ทท์ (1969) ·  โซลเซนิตซิน (1970) ·  เนรูดา (1971) ·  เบิล (1972) ·  ไวต์ (1973) ·  จอห์นสัน / มาร์ตินสัน (1974) ·  มอนตาเล (1975)
ค.ศ. 1976–2000 (พ.ศ. 2519–2543): เบลโลว์ (1976) ·  อาเลย์กซันเดร (1977) ·  ซิงเกอร์ (1978) ·  เอลีติส (1979) ·  มีวอช (1980) ·  คาเนตติ (1981) ·  มาร์เกซ (1982) ·  โกลดิง (1983) ·  ไซเฟิร์ต (1984) ·  ซีมง (1985) ·  โชยิงกา (1986) ·  บรอดสกี (1987) ·  มะห์ฟูซ (1988) ·  เซลา (1989) ·  ปัซ (1990) ·  กอร์ดิเมอร์ (1991) ·  วอลคอต (1992) ·  มอร์ริสัน (1993) ·  โอเอะ (1994) ·  ฮีนีย์ (1995) ·  ชึมบอร์สกา (1996) ·  โฟ (1997) ·  ซารามากู (1998) ·  กรัส (1999) ·  เกา ซิงเจี้ยน (2000)
ค.ศ. 2001–ปัจจุบัน (พ.ศ. 2544–ปัจจุบัน): ไนพอล (2001) ·  แกร์เตส (2002) ·  คุตซี (2003) ·  เย็ลลีเน็ค (2004) ·  พินเทอร์ (2005) ·  พามุค (2006) ·  เลสซิง (2007) ·  เลอ เกลซีโย (2008) · มึลเลอร์ (2009) ·  โยซา (2010) ·  ทรานสเตรอเมอร์ (2011) ·  โม่เหยียน (2012) ·  มุนโร (2013) · มอดียาโน (2014) · อะเลคซีเอวิช (2015) · ดิลลัน (2016) · อิชิงูโระ (2017) · ตอการ์ตชุก (2018) · ฮันท์เคอ (2019) · กลิก (2020) · เกอร์นาห์ (2021)  ·  แอร์โน (2022)  ·  ฟ็อสเซอ (2023)  ·  คัง (2024)
บีบี กา มักบะรา

| บีบี กา มักบะรา |
| --- | --- |

ที่ตั้ง: เอารังคาบาด, รัฐมหาราษฏระ, ประเทศอินเดีย
พิกัด: 19°54′05″N 75°19′13″E﻿ / ﻿19.90151°N 75.320195°E﻿ / 19.90151; 75.320195
สถาปนิก: อะตาอุลลอห (Ata-ullah), หันสปัต ราอี (Hanspat Rai)
สถาปัตยกรรม: สถาปัตยกรรมโมกุล
ตำแหน่งที่ตั้งบีบี กา มักบะราในรัฐมหาราษฏระแสดงแผนที่รัฐมหาราษฏระบีบี กา มักบะรา (ประเทศอินเดีย)แสดงแผนที่ประเทศอินเดีย
บีบี กา มักบะรา (มราฐี: बीबी का मकबरा; Bibi Ka Maqbara, แปล: "สุสานของพระนาง") เป็นสุสาน ตั้งอยู่ในเมืองเอารังคาบาด รัฐมหาราษฏระ ประเทศอินเดีย สร้างขึ้นในปี 1660 โดยจักรพรรดิโมกุล เอารังเซบ เพื่อระลึกถึงพระอัครมเหสีและมเหสีพระองค์แรก ดิลรัส บานู เบกุม (หรือพระนามหลังสิ้นพระชนม์ ราเบียอุดดาวรานี; Rabia-ud-Daurani) ถือกันว่าเป็นสัญลักษณ์ถึง 'ความภักดีซื่อสัตย์ในคู่ครอง' (conjugal fidelity) ของเอารังเซบ อาคารมีหน้าตาที่คล้ายคลึงอย่างมากกับทัชมาฮาล ซึ่งเป็นสุสานของมุมตาช มหัล พระมารดาของจักรพรรดิเอารังเซบ เอารังเซบไม่มีความสนพระทัยในการสถาปัตยกรรม ถึงแม้จะเคยก่อสร้างมัสยิดโมตีในเดลีซึ่งมีขนาดเล็กแต่สง่างาม บีบีกามักบะรานี้เป็นสิ่งก่อสร้างที่ใหญ่ที่สุดอันดับสองที่เอารับเซบเคยดำริให้สร้าง รองจากมัสยิดบาดชาฮี
เนื่องจากความคล้ายอย่างมากต่อทัชมาฮาล ทำให้อาคารนี้ได้รับการเรียกขานว่า ทักขณีตาช (Dakkhani Taj; ทัช[มาฮาล]แห่งเดกกาน) ในปัจจุบัน บีบีกามักบะราเป็นอนุสรณ์หลักของเมืองเก่าเอารังคาบาด ที่ประตูทางเข้าปรากฏจารึกผู้ออกแบบสร้างคือ อะตาอุลลอห (Ata-ullah) ผู้เป็นสถาปนิก และ ฮันสปัต ราอี (Hanspat Rai) ผู้เป็นวิศวกร อะตาอุลลอหเป็นบุตรของอุสตาดอะห์มาดลาฮาวรี ผู้ออกแบบหลักของทัชมาฮาล
ประวัติ

ดิลราส บานู เบกุม เป็นเจ้าหญิง ธิดาในจักรพรรดิแห่งซาฟาวิดในเปอร์เซีย แลดมีร์ซา บาดีอุซซามาน ซาฟาวี และมียศเป็นอุปราชแห่งคุชราต ต่อมาเธอสมรสกับมูฮี-อูด-ดิน (Muhi-ud-din) (ต่อมาขึ้นครองราชย์เป็นจักรพรรดิเอารังเซบ) เมื่อ 8 พฤษภาคม 1637 ที่เมืองอัคระ ดิลราชเป็นทั้งอัครมเหสี, มเหสีองค์แรก และมเหสีองค์โปรของเอารังเซบ ทั้งคู่มีลูกห้าคน
หลังพระนางคลอดบุตรคนที่ห้า ก็สิ้นพระชนม์ในหนึ่งเดือนต่อมาในวันที่ 8 ตุลาคม 1657 เป็นไปได้ว่าเกิดจากอาการแทรกซ้อนจากการคลอดบุตร ที่ซึ่งนำความเศร้าโศกอย่างรุนแรงมายังจักรพรรดิเอารังเซบและบุตร อะซัม ชาห์ ในปี 1660 จักรพรรดิเอารังเซบได้มีดำริให้สร้างสุสานขึ้นเพื่อไว้ศพของดิลราส โดยตั้งชื่อบีบี กา มักบะรา ("สุสานของพระนาง") ที่ซึ่งพระนางดิลราสได้รับการฝังภายใต้พระนามใหม่หลังสิ้นพระชนม์ 'ราเบียอุดดุรานี' (Rabia-ud-Daurani; "ราเบียแห่งยุค") ส่วนพระศพของเอารังเซบฝังไว้ที่สุสานที่สร้างในเมืองขุลดาบาด
ระเบียงภาพ

สุสานยามสายัณห์
สุสานท่ามกลางหมอก
เซโนทาฟของพระนาง
ลวดลายดอกไม้ในอาคาร
ขณะดำเนินการซ่อมแซม
สระน้ำของสวน
แหล่งข้อมูลอื่น

Government of India's Press Information Bureau: Bibi Ka Maqbara
Archaeological Survey of India: Bibi Ka Maqbara
| --- | --- |
ฐานข้อมูลการควบคุมรายการหลักฐาน :  VIAF 
ภาพถ่ายเมื่อทศวรรษ 1880s
ประชาคมเฟลมิช

ระวังสับสนกับ แคว้นเฟลมิช
| ประชาคมเฟลมิช Vlaamse Gemeenschap (ดัตช์) |
| --- | --- |
ประชาคม
   ธง ตราอาร์ม

ประเทศ:  เบลเยียม
แคว้น:  เฟลมิช,   นครหลวงบรัสเซลส์
ก่อตั้ง: ค.ศ. 1980
เมืองหลวง: นครบรัสเซลส์
การปกครอง
 • ฝ่ายบริหาร: รัฐบาลเฟลมิช
 • พรรคร่วมฯ (2019): N-VA, CD&V, Open Vld
 • มุขมนตรี: ยัน ยัมโบน (N-VA)
 • ฝ่ายนิติบัญญัติ: สภาเฟลมิช
 • ประธานสภา: ลีสเบต โฮมันส์ (N-VA)
ประชากร
 • ทั้งหมด: ±6,900,000 คน
วันเฉลิมฉลอง: 11 กรกฎาคม
ภาษา: ดัตช์
เว็บไซต์: www.vlaanderen.be
ประชาคมเฟลมิช (อังกฤษ: Flemish Community; ดัตช์: Vlaamse Gemeenschap; ฝรั่งเศส: Communauté flamande, เยอรมัน: Flämische Gemeinschaft) ในทางการปกครองของเบลเยียม เป็นสถาบันประชาคมตามรัฐธรรมนูญ มีหน้าที่ตามกฎหมายในขอบเขตพื้นที่ที่พูดภาษาดัตช์ และเขตทวิภาษาในแคว้นนครหลวงบรัสเซลส์ ทั้งนี้ บทบาทของประชาคมเฟลมิชนั้นต่างกันกับของประชาคมฝรั่งเศสแห่งเบลเยียม เพราะประชาคมเฟลมิชถือเป็นอันหนึ่งอันเดียวกับแคว้นเฟลมิชซึ่งบริหารโดยสภาเฟลมิชอันมาจากการเลือกตั้ง โดยตั้งอยู่ที่กรุงบรัสเซลส์
ประชาคมเฟลมิชยังมีความหมายในทางสังคมและวัฒนธรรม หมายถึงองค์กร สื่อ สังคม วัฒนธรรมของชาวเฟลมิช อีกนัยหนึ่งคือความเป็น "ชาติเฟลมิช"
ขอบเขตอำนาจตามกฎหมาย

บทความหลัก: เขตการปกครองของประเทศเบลเยียม
ภายใต้รัฐธรรมนูญ ประชาคมเฟลมิชมีหน้าที่รับผิดชอบในส่วนต่าง ๆ ดังนี้
การศึกษา (ไม่รวมถึงการออกเกณฑ์เกี่ยวกับวุฒิการศึกษา การกำหนดอายุในการได้รับการศึกษาขั้นพื้นฐานของประชากร และบำเหน็จบำนาญครูอาจารย์)
วัฒนธรรม
กฎหมายในภาษาดัตช์ในเขตเทศบาลที่ใช้ภาษาดัตช์เพียงภาษาเดียว
สวัสดิการ การสาธารณสุข และการอภิบาลเด็กในบางกรณี
ความร่วมมือระหว่างประเทศในด้านที่เกี่ยวข้องกับประชาคม
เนื่องจากสภาประชาคมเฟลมิช (สภาและรัฐบาล) นั้นเป็นส่วนหนึ่งเดียวกันกับแคว้นเฟลมิช จึงทำให้มีอำนาจหน้าที่เพิ่มเติมรวมถึง
การเกษตรกรรม
การสาธารณูปโภคพื้นฐานและการพัฒนาเศรษฐกิจในเขต
การปกครองส่วนท้องถิ่น
การสิ่งแวดล้อม
พลังงาน (ยกเว้นพลังงานนิวเคลียร์ซึ่งอยู่ในอำนาจหน้าที่ของรัฐบาลกลาง)
สมาชิกสภาเฟลมิชที่ได้รับการเลือกตั้งจากแคว้นนครหลวงบรัสเซลส์นั้นไม่มีสิทธิ์ในการลงคะแนนในกิจการที่เกี่ยวข้องกับแคว้นเฟลมิช โดยสามารถลงคะแนนได้เพียงแต่กิจการที่เกี่ยวข้องกับประชาคมเฟลมิชเท่านั้น เนื่องจากกิจการต่าง ๆ ที่เกี่ยวเนื่องกับเขตการปกครองนั้นอยู่ภายใต้เขตอำนาจของสภาแคว้นนครหลวงบรัสเซลส์ โดยในทางกฎหมายนั้น ภายในแคว้นนครหลวงบรัสเซลส์ ประชาคมเฟลมิชไม่ได้มีขอบเขตความรับผิดชอบประชาชน มีเพียงแต่สถาบันต่าง ๆ ที่ใช้ภาษาดัตช์ เช่น โรงเรียน โรงละคร หอสมุด พิพิธภัณฑ์ เป็นต้น
ดูเพิ่ม

แคว้นเฟลมิช
ฟลานเดอส์
บรรณานุกรม

(ในภาษาอังกฤษ) Flemish authorities (Dutch: Vlaamse overheid)
(ในภาษาดัตช์) Flemish authorities (Dutch: Vlaamse overheid)
Flemish Parliament (Dutch: Vlaams Parlement)
Flemish government (Dutch: Vlaamse regering)
Flemish Community Council in Brussels (Dutch: Vlaamse Gemeenschapscommissie (VGC))